Guðjón Valur : Ég vil ekkert halda mönnum á jörðinni Henry Birgir Gunnarsson í Malmö skrifar 15. janúar 2020 09:00 Guðjón Valur á blaðamannafundinum í gær . Landsliðsfyrirliðinn Guðjón Valur Sigurðsson er gríðarlega ánægður með ungu strákana í landsliðinu . „ Ég hef engan áhuga á því að halda þeim á jörðinni . Þetta er ofsalega gaman og ef menn eru ekki að njóta þá er engin ástæða til þess að standa í þessu . Það er gott að menn fari á flug . Það er ánægjulegt að menn séu kátir eftir leik en dagurinn eftir þá er undirbúningur , “ sagði Guðjón Valur eftir blaðamannafund HSÍ í gær . „ Það verður að vera skemmtilegt líka og þetta eru skynsamir strákar með hausinn rétt skrúfaðan á . Það er ótrúlega gaman að sjá þá koma inn og ekki síst hvernig þeir koma inn . “ Er strákarnir fóru upp á hótel eftir Rússaleikinn áttu þeir ekki von á því að vera komnir áfram í mótinu skömmu síðar . „ Við vorum að velta fyrir okkur síðustu 5 mínúturnar í leik Dana og Ungverja hvað væri best fyrir okkur og það voru áhugaverðar umræður . Asnalegast var samt að við horfðum í gegnum síma því það er ekki hægt að sjá leikina á hótelinu . “ Klippa : Fyrirliðinn ánægður með ungu drengina Danir þurfa að treysta á Íslendinga í lokaumferðinni á morgun til þess að komast áfram í milliriðla á Evrópumótinu í handbolta . Athugið .